Hepta Airborne

Hepta Airborne on Eesti tehnoloogiaettevõte, mis tegeleb elektriliinide seire automatiseerimisega droonide, helikopterite, satelliitide ja suurandmete analüüsi abil. 

Hepta Airborne'i asutasid 2017. aastal Henri Klemmer, Siim Heering ja Siim Maripuu. 

Tehnopoli Startup Inkubaatoris ja Euroopa Kosmoseagentuuri äriinkubaatoris tegutsenud masinõppe protsesse kaasav Hepta Airborne'i tarkvara uBird on mõeldud infrastruktuuri defektide ja võimalike riskide leidmiseks, et vältida tulevasi katkestusi. Ettevõttes arendatakse kopteri tüüpi droone H19, mille lennuaeg ulatub kuni kolme tunnini.

Praegu kasutavad Hepta teenuseid peale Eesti riikliku võrguettevõtte Elektrilevi ja peamiselt Läänemaal tegutseva Imatra Elektri ka Saksamaa, Portugali, Soome ja Ukraina võrguettevõtted."Eesti idufirma võttis sihikule Euroopa elektrivõrgud" Postimees, 3. veebruar 2021

Hepta Airborne on osaline rahvusvahelises "5G!Dronesi" projektis.

Jaanuaris 2021 teatas Hepta Airborne 2 miljoni eurosest investeeringust"Elektrivõrke digitaliseeriv idufirma Hepta Airborne kaasas 2 miljonit" Äripäev, mille abil plaanitakse ettevõtet laieneda välisturgudele.

Hepta Airborne on Eesti Lennundusklastri liige ning omab ISO 9001:2015 standardit.

 Viited 

Kategooria:Eesti ettevõtted